ПРОТОКОЛ № 11
от заседание на Комисия по дисциплинарните производства
на Висшия съдебен съвет,
проведено на 22 март 2016 г.

Днес, 22 март 2016 г., вторник, oт 13:00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
ЮЛИЯ КОВАЧЕВА
МИХАИЛ КОЖАРЕВ
ЯСЕН ТОДОРОВ
МИЛКА ИТОВА

От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – началник отдел „Дисциплинарни дела на ВСС“ в дирекция „Дисциплинарна дейност“.

	Заседанието протече при следния дневен ред:

1.	Заповед № 415/01.03.2016 г. на Петър Белчев – административен ръководител-районен прокурор на Софийска районна прокуратура, с която, на основание чл.327 от ЗСВ, е обърнато внимание на Деян Славов Динев – прокурор в Софийска районна прокуратура.
2.	Решение № 2994 от 17.03.2016 г., постановено по адм. дело № 13739/2015 г. на ВАС - седемчленен състав - ІІ колегия, с което отхвърля искането на Висшия съдебен съвет за отмяна, на основание чл. 239, т. 5 от АПК, на влязлото в сила Решение № 11046/22.10.2015 г., постановено по адм. дело № 6707/2015 г. на ВАС - петчленен състав – II колегия. 
3.	Писмо от Министъра на правосъдието, с приложена предварителна програма за мисията на Европейската комисия по Механизма за сътрудничество и оценка, за определяне на участници и потвърждаване в кратък срок на предложените дати и часове на срещите с институциите.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва за съвместно разглеждане по т. 3 от дневния ред следните допълнителни материали:

-	Искане за предоставяне на информация за напредъка на България по Механизма за сътрудничество и оценка за периода 1 януари – 31 март 2016 г., съгласно писмо от Министерство на правосъдието, изх. № 04-01-31/14/15.03.2016 г. на МП, в срок до 31.03.2016 г.
-	Писмо от Министерство на правосъдието с приложени за предварително съгласуване материали относно проект на План за действие за 2016 г. за изпълнение на препоръките от Доклада на Европейската комисия от месец януари 2016 г. в рамките на Механизма за сътрудничество и оценка – в срок до 25.03.2016 г.
-	Писмо от Министерство на правосъдието, с приложена актуализирана програма за мисията на Европейската комисия по Механизма за сътрудничество и оценка – 20-22 април 2016 г., за определяне на участници и потвърждаване в кратък срок на предложените дати и часове на срещите с институциите.

По дневния ред

1.	ОТНОСНО: Заповед № 415/01.03.2016 г. на Петър Белчев – административен ръководител-районен прокурор на Софийска районна прокуратура, с която, на основание чл.327 от ЗСВ, е обърнато внимание на Деян Славов Динев – прокурор в Софийска районна прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме за сведение Заповед № 415/01.03.2016 г. на Петър Белчев – административен ръководител-районен прокурор на Софийска районна прокуратура, с която, на основание чл.327 от ЗСВ, е обърнато внимание на Деян Славов Динев – прокурор в Софийска районна прокуратура и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
1.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

2.	ОТНОСНО: Решение № 2994 от 17.03.2016 г., постановено по адм. дело № 13739/2015 г. на ВАС - седемчленен състав - ІІ колегия, с което отхвърля искането на Висшия съдебен съвет за отмяна, на основание чл. 239, т. 5 от АПК, на влязлото в сила Решение № 11046/22.10.2015 г., постановено по адм. дело № 6707/2015 г. на ВАС - петчленен състав – II колегия. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
2.1.	Възлага на процесуалния представител на ВСС по адм. дело № 13739/2015 г. на ВАС да се запознае със съдържащите се документи в кориците на делото и да докладва резултатите в следващо заседание на Комисията.
2.2.	След извършване на проверката, да се изпрати Решение № 2994 от 17.03.2016 г., постановено по адм. дело № 13739/2015 г. на ВАС - седемчленен състав - ІІ колегия, на Комисия по правни въпроси на ВСС, която да изрази становище по компетентност дали са налице основания за изготвяне на искане за обявяване на нищожност на решението.

3.	ОТНОСНО: Писмо от Министъра на правосъдието, с приложена предварителна програма за мисията на Европейската комисия по Механизма за сътрудничество и оценка, за определяне на участници и потвърждаване в кратък срок на предложените дати и часове на срещите с институциите.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1.	Определя Галя Георгиева - член на ВСС и председател на Комисия по дисциплинарните производства, която да вземе участие в срещата с ЕК по Механизма за сътрудничество и оценка.
3.2.	Приема за сведение (без бележки и предложения) писмо от Министерство на правосъдието с приложени за предварително съгласуване материали относно проект на План за действие за 2016 г. за изпълнение на препоръките от Доклада на Европейската комисия от месец януари 2016 г. в рамките на Механизма за сътрудничество и оценка.
3.3.	Мерките от компетентност на Комисията са със срок най-рано м.юни на 2016 година, поради което към 31.03.2016 г. не следва да предоставя информация за напредъка по тях.
3.4.	 Решението да се изпрати на Комисия „Международна дейност“ на ВСС.

ПРЕДСЕДАТЕЛ НА КОМИСИЯ		/п/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА